Kolikoly an-dalambe eto Madagasikara

Ny kolikoly an-dalambe eto Madagasikara dia fitakiana tsolotra na karazana kolikoly hafa amin' ny mpamily fiara eny amin' ny araben' i Madagasikara. Ity karazana kolikoly ity dia lasa toy ny "fandoavana hetra madinika tsy ara-dalàna" ataon' ny tompon' andraiki-panjakana sasany tokony hiaro ny filaminam-bahoaka, kanefa manova toerana misy azy ireo ho toeram-pitakiana saram-pandalovana tsy ara-dalàna. Fahita saika manerana ny arabe falehan' ny fiarakodia manerana an' i Madagasikara ity karazana kolikoly ity. Izany fanao izany dia manova ny fahefam-panjakana ara-dalàna, izay natao hifehy ny fifamoivoizana, hanamarina ny antontan-taratasy, hisoroka ny lozam-pifamoivoizana, ho lasa fitaovana ho an' ny fampidiram-bola ho an' ny tenan' izy ireo manokana. Tondro iray handrefesana ny fahamatoran' ny fanjakana amin' ny ady ataony amin' ny kolikoly eto Madagasikara ity karazana iray ity izay tsy any amin' ny toerana takona, fa an-karihary sady indraindray eo imason' ny mpandeha marobe.

 Jereo koa 

 Kolikoly eto Madagasikara